ಸ್ವಾತಂತ್ರ್ಯದ ಬಗೆಗಿನ ಜಾನ್ ಲಾಕ್ನ ಚಿಂತನೆಗಳು ಕ್ರಾಂತಿಗೆ ಕಾರಣವಾದ ರಾಜಕೀಯ ಯೋಚನೆಗಳ ಮೇಲೆ ತೀವ್ರವಾದ ಪ್ರಭಾವವನ್ನು ಬೀರಿವೆ; ಉದಾಹರಣೆಗಾಗಿ, ಅವನ "ಸಾಮಾಜಿಕ ಒಪ್ಪಂದ" ಸಿದ್ಧಾಂತವು, ಮಾನವನ ಮೂಲಭೂತ ಹಕ್ಕುಗಳಲ್ಲಿ ಮುಖ್ಯವಾದ ಜನರ ನಾಯಕರನ್ನು ಪದಚ್ಯುತಗೊಳಿಸುವ ಹಕ್ಕು ಆ ನಾಯಕರ ಐತಿಹಾಸಿಕ ಇಂಗ್ಲೀಷರ ಹಕ್ಕುಗಳನ್ನು ಸೂಚಿಸಬೇಕು ಎಂಬುದನ್ನು ನಿರೂಪಿಸುತ್ತದೆ. ರಾಜ್ಯ ಮತ್ತು ರಾಷ್ಟ್ರೀಯ ಸಂವಿಧಾನಗಳನ್ನು ಬರೆಯುವಾಗ, ಅಮೆರಿಕನ್ನರು "ಸಮತೋಲನ" ಬ್ರಿಟಿಷ್ ಸಂವಿಧಾನದ ಮಾಂಟೆಸ್ಕ್ಯೂನ ವಿಶ್ಲೇಷಣೆಯನ್ನು ಬಳಸಿಕೊಂಡಿದ್ದಾರೆ.
ಕ್ರಾಂತಿಗೆ ಕಾರಣವಾದ ಒಂದು ಪ್ರೇರಕ ಶಕ್ತಿಯೆಂದರೆ 1775ರಲ್ಲಿ ವಸಾಹತುಗಳಲ್ಲಿ ಪ್ರಬಲವಾಗಿದ್ದ ಅಮೆರಿಕಾದ "ಪ್ರಜಾಪ್ರಭುತ್ವ-ವಾದ" ಎಂಬ ರಾಜಕೀಯ ಸಿದ್ಧಾಂತದ ಬಳಸಿಕೊಳ್ಳುವಿಕೆ. ಪ್ರಜಾಪ್ರಭುತ್ವ-ವಾದವು ಬ್ರಿಟನ್‌ನನ "ರಾಷ್ಟ್ರ ಪಕ್ಷ"ದಿಂದ ಉತ್ತೇಜಿಸಲ್ಪಟ್ಟಿತು. ಬ್ರಿಟಿಷ್ ಸರಕಾರದ ಬಗೆಗಿನ ಆ ಪಕ್ಷದ ಟೀಕೆಯು ಭೃಷ್ಟಾಚಾರವನ್ನು ಬ್ರಿಟನ್‌ನ ಭೀಕರ ಸತ್ಯತೆ ಎಂಬುದಾಗಿ ಒತ್ತಿಹೇಳಿತು. ಭೃಷ್ಟಾಚಾರವು ಅಟ್ಲಾಂಟಿಕ್ಅನ್ನು ದಾಟಬಹುದೆಂದು ಅಮೆರಿಕನ್ನರು ಭಯಗೊಂಡರು; ಹೆಚ್ಚಿನ ಅಮೆರಿಕನ್ನರ ಪ್ರಜಾತಂತ್ರವಾದಿ ಮೌಲ್ಯಗಳು ಮತ್ತು ಅವರ ಹಕ್ಕುಗಳ ಬಗೆಗಿನ ಬದ್ಧತೆಯು ಕ್ರಾಂತಿಯನ್ನು ಕಾರ್ಯೋದ್ಯುಕ್ತಗೊಳಿಸಿತು. ಬ್ರಿಟನ್‌ ಮಿತಿಮೀರಿದ ಭೃಷ್ಟಾಚಾರವನ್ನು ಹೊಂದಿದೆ ಮತ್ತು ಅದು ಅಮೆರಿಕನ್ನರ ಆಸಕ್ತಿಗಳಿಗೆ ಪ್ರತಿಕೂಲವಾಗಿದೆ ಎಂದು ಭಾವಿಸಲಾಯಿತು. ಬ್ರಿಟನ್‌ ಅಮೆರಿಕನ್ನರು ಅಂಗೀಕರಿಸಿದ ಸ್ವಾತಂತ್ರ್ಯಗಳಿಗೆ ಬೆದರಿಕೆಯನ್ನು ಹಾಕಿತು. ಸ್ವಾತಂತ್ರ್ಯಕ್ಕೆ ಒದಗಿದ ಅತಿ ದೊಡ್ಡ ಅಪಾಯವೆಂದರೆ ಲಂಡನ್‌ನಲ್ಲಿ ಮಾತ್ರವಲ್ಲದೆ ಪ್ರತಿ ಮನೆಯಲ್ಲೂ ಇದ್ದ ಭೃಷ್ಟಾಚಾರ. ವಸಾಹತುಗಾರರು ಇದನ್ನು ಸುಖಭೋಗ ಮತ್ತು ವಿಶೇಷವಾಗಿ ಶ್ರೀಮಂತ-ಪ್ರಭುತ್ವದೊಂದಿಗೆ ಜೊತಗೂಡಿಸಿದರು.
ಸ್ಥಾಪಕ ಪಿತಾಮಹರು ಪ್ರಜಾತಂತ್ರದ ಮೌಲ್ಯಗಳ ಪ್ರಬಲ ಸಮರ್ಥಕರಾಗಿದ್ದಾರೆ, ವಿಶೇಷವಾಗಿ ಸ್ಯಾಮ್ಯುಯೆಲ್ ಆಡಮ್ಸ್, ಪ್ಯಾಟ್ರಿಕ್ ಹೆನ್ರಿ, ಜಾರ್ಜ್ ವಾಷಿಂಗ್ಟನ್, ಥೋಮಸ್ ಪೈನೆ, ಬೆಂಜಮಿನ್ ಫ್ರ್ಯಾಂಕ್ಲಿನ್, ಜಾನ್ ಆಡಮ್ಸ್, ಥೋಮಸ್ ಜೆಫ್ಫೆರ್ಸನ್, ಜೇಮ್ಸ್ ಮ್ಯಾಡಿಸನ್ ಮತ್ತು ಅಲೆಕ್ಸಾಂಡರ್ ಹ್ಯಾಮಿಲ್ಟನ್. ವೈಯಕ್ತಿಕ ಆಸೆಗಳನ್ನು ಮೀರಿ ಪೌರ ಕರ್ತವ್ಯಗಳಿಗೆ ಹೆಚ್ಚು ಗಮನ ಹರಿಸುವುದು ಅಗತ್ಯವಾಗಿತ್ತು. ಜನರು ಅವರ ರಾಷ್ಟ್ರದ ಪುರುಷರು ಮತ್ತು ಮಹಿಳೆಯರ ಹಕ್ಕು ಮತ್ತು ಸ್ವಾತಂತ್ರ್ಯಗಳಿಗಾಗಿ ಹೋರಾಡುವ ದೃಢ ಸಂಕಲ್ಪವನ್ನು ಹಾಗೂ ಯೋಜಿತ ಪೌರ ಕರ್ತವ್ಯಗಳನ್ನು ಹೊಂದಿದ್ದರು. 1776ರಲ್ಲಿ ಮರ್ಸಿ ಓಟಿಸ್ ವಾರೆನ್ಗೆ ಬರೆಯುತ್ತಾ ಜಾನ್ ಆಡಮ್ಸ್, "ಸಾರ್ವಜನಿಕ ಪ್ರಭಾವವು ಖಾಸಗಿತನವಿಲ್ಲದೆ ಇರುವುದಿಲ್ಲ ಹಾಗೂ ಸಾರ್ವಜನಿಕ ಪ್ರಭಾವವೇ ಪ್ರಜಾಪ್ರಭುತ್ವವಾದದ-ಸ್ಥಾಪನೆಯಾಗಿದೆ" ಎಂದು ಹೇಳುವ ಮೂಲಕ ಕೆಲವು ಪುರಾತನ ಗ್ರೀಕ್ ಮತ್ತು ರೋಮನ್ ಚಿಂತಕರನ್ನು ಸಮರ್ಥಿಸಿದ್ದಾನೆ. ಅವನು ಹೀಗೆಂದು ಮುಂದುವರಿಸಿದ್ದಾನೆ: 
"ಸಾರ್ವಜನಿಕ ಒಳ್ಳೆಯದಕ್ಕಾಗಿ, ಸಾರ್ವಜನಿಕ ಆಸಕ್ತಿಗಾಗಿ, ಗೌರವ, ಪ್ರಾಬಲ್ಯ ಮತ್ತು ವೈಭವಕ್ಕಾಗಿ ಧನಾತ್ಮಕ ಉದ್ವೇಗವಿರುತ್ತದೆ ಅಥವಾ ಪ್ರಜಾತಂತ್ರದ ಸರಕಾರವಿರುವುದಿಲ್ಲ ಅಥವಾ ಯಾವುದೇ ನೈಜ ಸ್ವಾತಂತ್ರ್ಯವೂ ಇರುವುದಿಲ್ಲ. ಈ ಸಾರ್ವಜನಿಕ ತೀವ್ರಾಸಕ್ತಿಯು ಎಲ್ಲಾ ಖಾಸಗಿ ಉದ್ವೇಗಗಳಿಗಿಂತ ಉತ್ತಮವಾಗಿರಬೇಕು. ಸಮಾಜದ ಹಕ್ಕುಗಳೊಂದಿಗೆ ಹೋರಾಟದಲ್ಲಿ ಭಾಗವಹಿಸುವಾಗ ಜನರು ಅವರ ಖಾಸಗಿ ಸ್ನೇಹ ಮತ್ತು ಬಾಂಧವರ ಸಂಪರ್ಕವನ್ನು ಗಮನಿಸದೆ ತಯಾರಾಗಿರಬೇಕು, ಆತ್ಮಾಭಿಮಾನವನ್ನು ಹೊಂದಿರಬೇಕು ಮತ್ತು ಅವರ ಖಾಸಗಿ ಸಂತೋಷ, ಉದ್ವೇಗ ಮತ್ತು ಆಸಕ್ತಿಗಳನ್ನು ತ್ಯಾಗ ಮಾಡಲು ಆನಂದದಿಂದಿರಬೇಕು. 
ಟಾಮ್ ಪೈನೆಯ ಅತ್ಯುತ್ತಮವಾಗಿ ಮಾರಾಟ ಕಂಡ ಕರಪತ್ರ "ಕಾಮನ್ ಸೆನ್ಸ್" ಕ್ರಾಂತಿಯು ಆರಂಭವಾದ ನಂತರ 1776ರಲ್ಲಿ ಪ್ರಕಟಗೊಂಡಿತು. ಕ್ರಾಂತಿಗೆ ಜನಪ್ರಿಯ ಬೆಂಬಲ ನೀಡಲು, ಬ್ರಿಟನ್‌ನಿಂದ ಬೇರ್ಪಡುವುದನ್ನು ಸಮರ್ಥಿಸಲು ಹಾಗೂ ಭೂಖಂಡೀಯ ಸೇನೆಗೆ ಹೊಸಸೇರ್ಪಡೆಯನ್ನು ಮಾಡಲು, ಇದನ್ನು ಹೋಟೆಲುಗಳಲ್ಲಿ ಗಟ್ಟಿಯಾಗಿ ಓದಲಾಗುತ್ತಿತ್ತು. ಇತಿಹಾಸಕಾರರು 1776ರಲ್ಲಿ ಬಿಡುಗಡೆಯಾದ ಥೋಮಸ್ ಪೈನೆಯ "ಕಾಮನ್ ಸೆನ್ಸ್" ನ ಅಗಾಧ ಜನಪ್ರಿಯತೆಯ ಬಗ್ಗೆ ಸೂಚಿಸುತ್ತಾರೆ. ಅದು ಜನರಿಗೆ ಪ್ರಜಾಪ್ರಭುತ್ವ-ವಾದವನ್ನು ವಿವರಿಸಿ, ಹೆಚ್ಚಿನ ಪುರುಷ ನಾಗರಿಕರನ್ನು ಒಂದುಗೂಡಿಸಿತು.
ಅಂದಿನ ಭಿನ್ನಮತೀಯ (ಅಂದರೆ, ಪ್ರೊಟೆಸ್ಟೆಂಟ್, ಚರ್ಚ್ ಆಫ್ ಇಂಗ್ಲೆಂಡ್-ಅಲ್ಲದ) ಚರ್ಚ್‌ಗಳು “ಪ್ರಜಾಪ್ರಭುತ್ವದ ಶಾಲೆ”ಗಳಾಗಿದ್ದವು. ಕಾಲೇಜ್ ಆಫ್ ನ್ಯೂಜೆರ್ಸಿಯ (ಈಗಪ್ರಿನ್ಸೆಟನ್ ಯೂನಿವರ್ಸಿಟಿ) ಅಧ್ಯಕ್ಷ ಜಾನ್ ವಿದರ್‌ಸ್ಪೂನ್, ಅಮೆರಿಕಾದ ಕ್ರಾಂತಿಯನ್ನು ಯೆಹೂದ್ಯರ ಬೈಬಲ್‌ನ ಬೋಧನೆಗಳೊಂದಿಗೆ ಸಂಬಂಧ ಕಲ್ಪಿಸುವ ವ್ಯಾಪಕವಾಗಿ ಹಂಚಲ್ಪಟ್ಟ ಧರ್ಮೋಪದೇಶಗಳನ್ನು ಬರೆದನು. ವಸಾಹತುಗಳಾದ್ಯಂತ ಭಿನ್ನಮತೀಯ ಪ್ರೊಟೆಸ್ಟೆಂಟ್ ಸಮುದಾಯಗಳು (ಪ್ಯೂರಿಟನ್, ಸ್ಥಳೀಯ ಪದ್ಧತಿಯ ಅನುಯಾಯಿ, ಬ್ಯಾಪ್ಟಿಸ್ಟ್ ಮತ್ತು ಪ್ರೆಸ್ಬಿಟೀರಿಯನ್) ಕ್ರಾಂತಿಕಾರಿ ಅಂಶಗಳನ್ನು ಅವುಗಳ ಬೋಧನೆಗಳಲ್ಲಿ ವಾಚಿಸಿದವು ಹಾಗೂ ಅವುಗಳ ಸಮುದಾಯಗಳನ್ನು ಕ್ರಾಂತಿಕಾರಿ ಹೋರಾಟ ರಾಜಕಾರಣದ ಪ್ರಮುಖ ಕೇಂದ್ರವಾಗಿ ಆಯೋಜಿಸಿದವು. ಇತರರು ವಿಶೇಷವಾಗಿ ಚರ್ಚ್ ಆಫ್ ಇಂಗ್ಲೆಂಡ್ ಸದಸ್ಯರು ರಾಜನನ್ನು ಬೆಂಬಲಿಸಿದರು. ನಿರಂಕುಶಾಧಿಕಾರ-ವಿರೋಧಿ ಹೋರಾಟದ ಧಾರ್ಮಿಕ ಪ್ರೇರಣೆಯು ಶ್ರೀಮಂತರು ಮತ್ತು ಬಡವರು, ಪುರುಷರು ಮತ್ತು ಮಹಿಳೆಯರು, ಗಡಿನಾಡಿನವರು ಮತ್ತು ಊರಿನ ನಿವಾಸಿಗಳು, ಕೃಷಿಕರು ಮತ್ತು ವ್ಯಾಪಾರಿಗಳು ಹೀಗೆ ವ್ಯಾಪಕವಾಗಿ ಹರಡಿತು.
ದಾರ್ಶನಿಕ ಚಳವಳಿಯ ಅವಧಿಯಲ್ಲಿ ಓದಿದ ಪುರಾತನ ಲೇಖಕರು, ರಾಜನ, ಶ್ರೀಮಂತ ಪ್ರಭುತ್ವದ ಮತ್ತು ಸಾಮಾನ್ಯರ ಸಾಮಾಜಿಕ ಶ್ರೇಣಿ ವ್ಯವಸ್ಥೆಯನ್ನು ಒಳಗೊಂಡ ಪ್ರಜಾತಂತ್ರ-ಸರಕಾರದ ಸೈದ್ಧಾಂತಿಕ ಚಿಂತನೆಯನ್ನು ಬೋಧಿಸಿದರು. ವಿಶೇಷ ಹಕ್ಕು, ಸವಲತ್ತುಗಳುಳ್ಳ ವರ್ಗಕ್ಕೆ ಶ್ರೇಣಿ ವ್ಯವಸ್ಥೆಯ ವ್ಯತ್ಯಾಸವನ್ನು ನಿರ್ವಹಿಸುವುದರೊಂದಿಗೆ, ಇಂಗ್ಲಿಷ್ ಸ್ವಾತಂತ್ರ್ಯಗಳು ಈ ಮೂರು ಸಾಮಾಜಿಕ ಶ್ರೇಣಿ ವ್ಯವಸ್ಥೆಗಳ ನಡುವಿನ ಸಮತೋಲನ ಸಾಮರ್ಥ್ಯವನ್ನು ಅವಲಂಬಿಸಿದೆ ಎಂದು ವ್ಯಾಪಕವಾಗಿ ನಂಬಲಾಗಿದೆ. ಇತಿಹಾಸಕಾರ ಬರ್ನಾರ್ಡ್ ಬೈಲಿನ್ ಹೀಗೆಂದು ಹೇಳಿದ್ದಾನೆ - "ಬೈಬಲ್ ಬೋಧಿಸಿದ ಎಲ್ಲರೂ ಸಮಾನರು, ವ್ಯಕ್ತಿಯ ಮೌಲ್ಯವು ಆತನ ವರ್ಗದಲ್ಲಿಲ್ಲದೆ ನೈತಿಕ ವರ್ತನೆಯಲ್ಲಿರುತ್ತದೆ ಹಾಗೂ ಅಂತಹವರೆಲ್ಲರೂ ರಕ್ಷಿಸಲ್ಪಡುತ್ತಾರೆ ಎಂದು ಉಪದೇಶಿಸುವ ಮೂಲಕ, ಮಧ್ಯ-ಹದಿನೆಂಟನೇ ಶತಮಾನದ ಪ್ಯೂರಿಟನ್ ವಾದ ಮತ್ತು ವ್ಯಾಪಕವಾಗಿದ್ದ ಸುವಾರ್ತೆಯ ಬೋಧನೆಯು ಸಾಮಾಜಿಕ ಶ್ರೇಣೀಕರಣದ ಸಾಂಪ್ರದಾಯಿಕ ಕಲ್ಪನೆಗಳಿಗೆ ಸವಾಲುಗಳನ್ನು ಸೃಷ್ಟಿಸಿದವು".
ಸಮುದ್ರಯಾನದ ಕಾಯಿದೆಗಳು
ಸ್ವಾತಂತ್ರ್ಯ, ಪ್ರಜಾಪ್ರಭುತ್ವ-ವಾದ ಮತ್ತು ಧರ್ಮ
ಟೀ ತೆರಿಗೆ ಶಾಸನ 1773
ಸಾರಾಂಶ